حمد

حمد شاعری دی اوہ صنف اے جیدے وچ اللہ تعالیٰ دی ذاتِ پاک دی تعریف بیان کیتی جاوے۔
ویروا
حمد عربی زبان دا لفظ اے جیدے معنے ’’تعریف‘‘ دے نیں۔ شاعری دی ایس صنف وچ اللہ تعالیٰ دی ذاتِ پاک دی تعریف کیتی جاندی اے۔ مخلوق اُتے اوہدیاں رحمتاں تے بخششاں دا ذِکر کیتا جاندا اے تے اپنے گناہاں توں توبہ استغفار کیتی جاندی اے۔ پنجابی دے تقریباً ہر شاعر نے حمد لکھی اے کیوں جے پنجابی شاعری دی ایہہ رِیت بن چکی اے پئی شاعر بھانویں قصہ بیان کرے یا کوئی نظم لکھے،  اوہ سب توں پہلاں اللہ تعالیٰ دی حمد ضرور بیان کردا اے۔ تنقیدی وچار: صفحہ 14۔ مشہور صوفی شاعر میاں محمد بخش صاحب قصہ سیف الملوک دے مڈھ وِچ حمد دے شعر لکھے نیں:
اول حمد ثناء اِلٰہی جو مالک ہر ہر دااُس دا ناں چتارن والا ہر میدان نہ ہرداکام تمام میسر ہوندے نام اوہدا چِت دھریاںرحموں سُکے ساوے کردا قہروں ساڑے ہریاں تنقیدی وچار: صفحہ 15۔

ہور ویکھو
نعت
قصیدہ
مثنوی
نظم

حوالے
گٹھ:اردو شاعری
گٹھ:اردو ادب
گٹھ:پنجابی ادب